
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός ορίων αιγιαλού, παραλίας στη θέση «Μα¬ 
κριά Μύτη Αλυκής» Νήσου Πάρου, Ν. Κυκλάδων.. 1 

Κήρυξη ως αναδασωτέας δασικής έκτασης, εμβαδού 
93,800 στρεμ. ιδιοκτησίας εγχωρίου περιουσίας 
Κυθήρων - Αντικυθήρων στη δασική θέση «Αγ. Ανα¬ 
στασία» ποταμού Δήμου Κυθήρων της Νομαρχίας 
Πειραιά. 2 


ΑΠΟΦΑΣΕΙ Σ 

Αριθ. 1039501/3304/Β0010 (1) 

Καθορισμός ορίων αιγιαλού, παραλίας στη θέση 

«Μακριά Μύτη Αλυκής» Νήσου Πάρου, Ν. Κυκλάδων. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν. 2971/2001 (ΦΕΚ 285 
τ.Α'/19.12.2001) «Περί αιγιαλού και παραλίας». 

2. Τις διατάξεις του Ν.Δ.439/70 «περί συμπληρώσεως 
των διατάξεων περί αιγιαλού». 

3. Τις διατάξεις του Ν.3200/1955 «περί διοικητικής απο¬ 
κέντρωσης» όπως αυτές τροποποιήθηκαν και ισχύουν σή¬ 
μερα με τα Ν.Δ. 532/70, Β.Δ. 704/70, Β.Δ. 705/70, Β.Δ. 
192/72, Π.Δ. 71/84, Π.Δ. 347/86, Ν. 2026/92 και Π.Δ.97/93. 

4. Τις διατάξεις του άρθρου 19 παρ.5 του Ν. 2344/95, 
του άρθρου 52 παρ.6 Ν. 2218/94, του άρθρου 4παρ.7του 
Ν. 2240/94, δυνάμει των οποίων αρμοδιότητες του 
Υπουργείου Οικονομικών που είχαν μεταβιβασθεί στους 
Νομάρχες ανήκουν στον Περιφερειακό Δ/ντή, σε συν¬ 
δυασμό με αυτές του άρθρου 14 παρ.2 του Ν. 2399/96 με 
τις οποίες προβλέπεται η κατάργηση των θέσεωντων Πε¬ 
ριφερειακών Δ/ντών, οι αρμοδιότητες πλέον του οποίου 
περιήλθαν στο Γενικό Γραμματέα της Περιφέρειας και 
ασκούνται από τον Αναπληρωτή Περιφερειακό Δ/ντή. 

5. Τις διατάξεις του τέταρτου εδαφίου της παρ.2 του 
άρθρου 1 και της παρ.6 του ιδίου άρθρου του Ν. 2503/ 
1997 «Διοίκηση, οργάνωση, στελέχωσητης Περιφέρειας, 
ρύθμιση θεμάτων για την Τοπική Αυτοδιοίκηση και άλλες 


διατάξεις» (ΦΕΚ 107/Α), σύμφωνα με τις οποίες οι Περι¬ 
φερειακές Υπηρεσίες του Υπουργείου Οικονομικών, που 
συγκροτούσαν την Περιφερειακή Διοίκηση του Νομού ή 
της Νομαρχίας, δεν υπήχθησαν στην ενιαία οργανική μο¬ 
νάδα της Περιφέρειας, ούτε καταργήθηκαν, αλλά αποτε¬ 
λούν από 1.9.1997, Υπηρεσίες του Υπουργείου Οικονομι¬ 
κών. 

6. Το 28979/31.7.1997 έγγραφο της Δ/νσης Διοίκησης 
του Υπουργείου Εσωτερικών, Δημ. Διοίκησης και Αποκέ¬ 
ντρωσης, σύμφωνα με το οποίο οι αρμοδιότητες του Γε¬ 
νικού Γ ραμματέα της Περιφέρειας σε θέματα Υπηρεσιών 
του Υπουργείου Οικονομικών, μεταφέρονται από 
1.9.1997 στον Υπουργό Οικονομικών. 

7. Την 1100383/1330/Α0006/31.10.2001 (ΦΕΚ 1485/ 
τ.Β'/31.10.2001) κοινή απόφαση των Πρωθυπουργού και 
Υπουργού Οικονομικών, «Περί ανάθεσης αρμοδιοτήτων 
του Υπουργού Οικονομικών στους Υφυπουργούς». 

8. Την 1115093/1378/Α0006/17.12.2001 (ΦΕΚ 1720/τ.Β'/ 
21.12.2001) απόφαση του Υφυπουργού Οικονομικών, 
«Περί μεταβίβασης αρμοδιοτήτων του Υφυπουργού Οι¬ 
κονομικών, στο Γ ενικό Γ ραμματέα, στους Γ ενικούς Διευ¬ 
θυντές κ.λ.π. του Υπουργείου Οικονομικών», όπως αυτή 
τροποποιήθηκε με την 1041136/468/Α0006/ 18.5.2002 
(ΦΕΚ 633/22.5.2002 τ.Β’) απόφαση του Υφυπουργού Οι¬ 
κονομίας και Οικονομικών. 

9. Την από 24.10.2002 έκθεση της Επιτροπής καθορι¬ 
σμού των ορίων αιγιαλού παραλίας στη θέση «Μακριά 
Μύτη Αλυκής» νήσου Πάρου Ν. Κυκλάδων, και το από 
Μάϊο 2002 τοπογραφικό - υψομετρικό και κτηματολογικό 
διάγραμμα κλίμακας 1:500 το οποίο έχει συνταχθεί από 
τον Παναγιώτη Μαλαματένιο Τοπογράφο Μηχανικό σε 
δύο πινακίδες. Ελέγχθηκε και θεωρήθηκε από την Τοπο¬ 
γράφο Μηχανικό της Κτηματικής Υπηρεσίας Κυκλάδων 
Βικτωρία Λεμποτέση στις 24.10.2002. 

10. Το Φ.544.5/155//03/ΣΧ. 164/21.2.2003 έγγραφο του 
Γενικού Επιτελείου Ναυτικού, αποφασίζουμε: 

Επικυρώνουμε την από 24.10.2002 Έκθεση της κατά το 
άρθρο 3 του Ν. 2971/2001 αρμόδιας Επιτροπής περί χά¬ 
ραξης των ορίων αιγιαλού - παραλίας στη θέση «Μακριά 
Μύτη Αλυκής» νήσου Πάρου Ν. Κυκλάδων, καθώς επίσης 
και το από Μάϊο 2002 τοπογραφικό - υψομετρικό και κτη- 
ματολογικό διάγραμμα κλίμακας 1:500 το οποίο έχει συ¬ 
νταχθεί από τον Παναγιώτη Μαλαματένιο Τοπογράφο 
Μηχανικό σε δύο (2) πινακίδες. Ελέγχθηκε και θεωρήθη- 

κε από την Τοπογράφο Μηχανικό της Κτηματικής Υπηρε¬ 
σίας Ν. Κυκλάδων Βικτωρία Λεμποτέση στις 24.10.2002. 

Στο τοπογραφικό αυτό διάγραμμα καθορίστηκε η οριο- 
γραμμή του αιγιαλού με κόκκινη συνεχή πολυγωνική 
γραμμή, με στοιχεία 1,2,3.21,22,23. 

Η οριογραμμή της παραλίας με κίτρινη συνεχή πολυγω¬ 
νική γραμμή με στοιχεία 1’, 2’, 3’.21 ’, 22’, 23’. 

Αποφαίνεται ότι δεν υφίσταται παλαιός αιγιαλός. 

Η ζώνη παραλίας έχει πλάτος 10 μέτρων διότι δεν εξυ¬ 
πηρετούνται οι σκοποί του άρθρου 1 παρ.2 του Ν. 2971 
/ 2001 . 

Δεν εξαιρούνται τα κτίσματα που βρίσκονται στη ζώνη 
παραλίας. 

Η απόφαση αυτή μαζί με την έκθεση της Επιτροπής και 
το τοπογραφικό διάγραμμα να δημοσιευθούν στην Εφη¬ 
μερίδα της Κυβερνήσεως. 

Αθήνα, 13 Μάίου 2003 

Με εντολή Υφυπουργού 
Ο Γενικός Διευθυντής 
Δημ. Περιουσίας & Εθν. Κηρ/των 
ΣΠΥΡΟΣΙ. ΣΤΑΘΗΣ 

-♦- 

ΕΚΘΕΣΗ 

Επιτροπής καθορισμού των ορίων του Αιγιαλού 
(Άρθρο 3 Ν. 2971/19.12.2001) 

Για τον καθορισμό των ορίων του αιγιαλού που γίνεται 
για πρώτη φορά στη θέση «Μακριά Μύτη Αλυκής» Νήσου 
Πάρου. 

Στην Πάρο, σήμερα 24.10.2002, οι υπογεγραμμένοι: 

1. ΣΤΕΛΙΟΣ ΣΕΖΕΝΙΑΣ, Προϊστάμενος της Κτηματικής 
Υπηρεσίας του Νομού Κυκλάδων, ως πρόεδρος, 

2. ΒΙΚΤΩΡΙΑ ΛΕΜΠΟΤΕΣΗ, Τοπογράφος Μηχανικός ως 
μέλος, 

3. ΜΑΚΡΗΣ ΓΕΩΡΓΙΟΣ, Υπολιμενάρχης Πάρου, ως μέ¬ 
λος, 

4. ΕΜΜΑΝΟΥΗΛ ΚΑΛΑΒΡΟΣ, Διευθυντής Χωροταξίας 
και Περιβάλλοντος της Γενικής Γραμματείας Περιφέρει¬ 
ας Ν. Κυκλάδων, 

Το μέλος της επιτροπής Δημήτριος Μπουντούρης, 
Δ/ντής της Δ/νσης Πολεοδομίας Νομαρχιακής Αυτοδιοί¬ 
κησης Ν. Κυκλάδων αν και προσκλήθηκε με την με αρ. οικ. 
5663/21.10.2002, πρόσκληση του Προέδρου δεν παρευ- 
ρέθηκε, αποτελούντες την επιτροπή καθορισμού των 
ορίων του αιγιαλού δυνάμει του άρθρου 100 του Π.Δ. 


284/88 όπως αυτό τροποποιήθηκε με τις διατάξεις του 
άρθρου 3 του Ν. 2971/19.12.2001 «περί αιγιαλού και πα¬ 
ραλίας», σε συνδυασμό με την υπ’ αριθμ. 953/30.1.2002 
Απόφαση Οικονομικής Επιθεώρησης Ανατολικής Αττικής 
«περί ορισμού μελών Επιτροπής Καθορισμού ορίων αι- 
γιαλού και παραλίας», μεταβήκαμε επί τόπου στηνπροα- 
ναφερθείσα περιοχή και 

Λαβόντες υπ’ όψη 

1. Την από 5.8.2002 αίτηση καθορισμού του Παναγιώτη 
Μαλαματένιου, τοπογράφου μηχανικού, των ορίων του 
αιγιαλού στην εν λόγω θέση. 

2. Το τοπογραφικό, υψομετρικό και κτηματολογικό διά¬ 
γραμμα το οποίο συντάχθηκε τον Μάιο 2002 από τον Πα¬ 
ναγιώτη Μαλαματένιο, Τοπογράφο Μηχ/κό σε δύο πινακί¬ 
δες σε κλίμακα 1:500, ελέγχθηκε επιτόπου για την ακρί¬ 
βεια της αποτύπωσης την 24.10.2002 από την Βικτωρία 
Λεμποτέση, Τοπογράφο Μηχ/κό της Κτηματικής Υπηρε¬ 
σίας Ν. Κυκλάδων και θεωρήθηκε την ίδια ημερομηνία 
από την ίδια 

3. Τις διατάξεις του Ν .2971/2001 «Αιγιαλός, παραλία και 
άλλες διατάξεις» όπως αυτός ισχύει & τον Ν. 1337/83 κα¬ 
θώς κοίτην προς αυτόν σχετική Δικαστηριακή και Διοικη¬ 
τική Νομολογία. 

4. Την από την επιτόπια μετάβαση σχηματισθείσα αντί- 
ληιμη περίτου πλάτουςτης βρέχόμενης ζώνηςτης ξηράς 
και λοιπών συναφών στοιχείων, δηλαδή: 

α) Η μορφολογία της ακτής είναι εν μέρει αμμώδης, εν 
μέρει βραχώδης, με ήπιες και χαμηλές κλίσεις. 

β) Η περιοχή επηρεάζεται από ανέμους νότιων-νοτιοδυ- 
τικών διευθύνσεων, αποφασίζουμε: 

1. Καθορίζουμε επί του ανωτέρω τοπογραφικού δια¬ 
γράμματος: 

α) Την οριογραμμή του αιγιαλού με κόκκινη συνεχή πο¬ 
λυγωνική γραμμή και στοιχεία 1,2,3.21,22,23. 

β) Την οριογραμμή της παραλίας με κίτρινη συνεχή πο¬ 
λυγωνική γραμμή και στοιχεία 1 ’, 2’, 3’.21 ’, 22’, 23’. 

Αποφαινόμαστε ότι δεν υφίσταται παλαιός αιγιαλός. 

2. Η ζώνη παραλίας έχει πλάτος 10 μ. διότι διαφορετικά 
δεν εξυπηρετούνται οι σκοποί του άρθρου 1 παρ. 2του Ν. 
2971/2001. 

3. Δεν εξαιρούνται τα κτίσματα που βρίσκονται στη ζώ¬ 
νη παραλίας. 

Η Επιτροπή 

Ο Πρόεδρος Τα Μέλη 

ΣΤΕΛΙΟΣ ΣΕΖΕΝΙΑΣ ΒΙΚΤΩΡΙΑ ΛΕΜΠΟΤΕΣΗ 

ΓΕΩΡΓΙΟΣ ΜΑΚΡΗΣ 
ΕΜΜ. ΚΑΛΑΒΡΟΣ 

Αριθ. 1616 (2) 

Κήρυξη ως αναδασωτέας δασικής έκτασης, εμβαδού 
93,800 στρεμ. ιδιοκτησίας εγχωρίου περιουσίας Κυ¬ 
θήρων - Αντικυθήρων στη δασική θέση «Αγ. Αναστα¬ 
σία» ποταμού Δήμου Κυθήρων της Νομαρχίας Πει¬ 
ραιά. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη 

1. Τις διατάξεις: 

α) των άρθων 24 παρ. 1 και 177 παρ. 3 του Συντάγματος 
της Χώρας 

β) των άρθρων 200, 201, 203, 204 και 205 του Ν.Δ 
86/1969 (ΦΕΚ 7 τ.Α/18.1.1969 «περί Δασικού Κώδικα» 
γ) των άρθρων 37,38,39,40,41,42,43,44 και 79 του Ν. 
998/79 (ΦΕΚ 289 τ. Α'/29.12.1979) «περί προστασίας των 
δασών και των δασικών εν γένει εκτάσεων της Χώρας» κα¬ 
θώς και του άρθρου 70 παρ. 3 ,όπως συμπληρώθηκε με το 
άρθρο12 παρ.2 του Ν. 2040/92 (ΦΕΚ 70 τ.Α/23.4.98) «πε¬ 
ρί ρύθμισης θεμάτων Υπουργείου Γεωργίας κ.λ.π.» 

δ) του Ν. 3200/1955 «περί διοικητικής αποκεντρώσεως» 
σε συνδυασμό'με τις διατάξεις του Ν.Δ 532/1970 (ΦΕΚ 
103τ.Α'/1970 «περί συμπληρώσεως των διατάξεων διοι¬ 
κητικής αποκεντρώσεως» σε συνδυασμό με τις διατάξεις 
του Β.Δ. 709/5.11.1970 (ΦΕΚ 235 Τ.Α'/1970) «περί καθα¬ 
ρισμού των διατηρουμένων αρμοδιοτήτων κ.λ.π.» 

ε) των άρθων 4 παρ. 6 και 6 παρ. 7 του Ν. 2240/94 (ΦΕΚ 
153 Τ.Α71994) και των άρθων 14 παρ. 1, 2 και 15 του Ν. 
2399/96 (ΦΕΚ 90 τ.Α'/1996) 

στ) του άρθρου 7του Ν. 2503/97 (ΦΕΚ 107τ.Α'/30.5.97) 
«περί Διοίκησης, οργάνωσης, στελέχωσης της Περιφέ¬ 
ρειας κ.λ,π.» 

ζ) των άρθων 1 παρ. 2,2 παρ. 7 και 3 παρ.4 του Ν. 
2647/98 (ΦΕΚ 237 τ.Α'/22.10.98) «περί μεταβίβασης αρ¬ 
μοδιοτήτων στις Περιφέρειες». 

2. Τις εξής διαταγές του Υπουργείου Γ εωργίας. 
α) 160417/1180/9.7.80, 

β) 182447/3049/24.9.80 
γ) 141823/24.2.83, 
δ) 80300/4928/5.8.91. 

3. Την 86/7.9.1997 απόφασή μας «περί μεταβίβασης 
στους Δ/ντές Δασών της Περιφέρειας, της εξουσίας να 
υπογράφουν με εντολή μας κλπ». 


4. Την 8849 π.ε/18.3.2003 πρόταση του αρμοδίου Δα¬ 
σαρχείου Πειραιά σχετικά με την κήρυξη ως αναδασωτέ¬ 
ας της κατωτέρω δασικής έκτασης εμβαδού 93,800 
στρεμ. που καταστράφηκε από πυρκαγιά την 16.6.2002 
στη δασική θέση «Αγία Αναστασία» και κατέστρεψε την 
δασική βλάστηση από σχίνα, ασπαλάθους, κουμαριές, 
αγριοκοριτσιές και φρύγανα. 

5. Την εκ του Συντάγματος υποχρέωση για την επανε- 
γκατάστσση της δασικής βλάστησης που καταστράφηκε 
από πυρκαγιά και η οποία θα αποκατασταθεί με φυσική 
αναγέννηση ή με πρόγραμμα τεχνητής αναδάσωσης, 
σύμφωνα με τις εκάστοτε ισχύουσες διατάξεις, αποφασί¬ 
ζουμε: 

Κηρύσσου με ως αναδασωτέα, με σκοπό την προστασία 
για την επανεγκατάσταση της δασικής βλάστησης, που 
καταστράφηκε από πυρκαγιά δασική έκταση εμβαδού 
93,800 στρεμ. (ενενήντα τριών στρεμ. και οκτακόσιων χι¬ 
λιοστών του στρεμ.). 

Η έκταση αυτή, που βρίσκεται στην θέση «Αγία Αναστα¬ 
σία» του Δήμου Κυθήρων, νήσου Κυθήρων του Νομού 
Πειραιά και καλυπτόταν από δασική βλάστηση, της διά¬ 
πλασης των αείφυλλων πλατύφυλλων ήτοι σχίνα, κουμα¬ 
ριές, αγριοκοριτσιές, ασπαλάθους και από είδη φρύγα¬ 
νων. 

Στο από 21.9.2002 διάγραμμα με κλίμακα 1:5000 το 
οποίο αποτελεί αναπόσπαστο μέρος της απόφασης αυ¬ 
τής, η εν λόγω έκταση φαίνεται μετά στοιχείαΤμήμα Α’(β, 
γ, δ, ε, ζ, η, θ, λ’, λ, μ, ν, ξ, ο, ο’, τ, υ, φ, β), Τμήμα Β’ (ο, π, 
ρ, σ, σ’, ο’, ο), Τμήμα Γ’ (θ, θ’, ι, ι’, θ’”, θ”, θ). Τατμήματα I 
και II με στοιχεία ο, ο, τ, σ, σ’ ο’, ο και θ”, θ’”, ι’, κ, λ, λ’, θ”, 
αντίστοιχα εμβαδού 17 στρεμ. και 11,700 στρεμ. εξαιρού¬ 
νται ως αγροί και με όρια και των τριών τμημάτων ως ενι¬ 
αίας έκτασης: 

Ανατολικά: Επαρχιακός δρόμος. 

Δυτικά: Αγροτικές και δασικές εκτάσεις. 

Βόρεια: Αγροτικές και δασικές εκτάσεις. 

Νότια: Αγροτικές και δασικές εκτάσεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 16 Μαΐου 2003 

Ο Γενικός Γραμματέας Περιφέρειας 
ΜΙΧΑΛΗΣ ΚΥΡΙΑΚΙΔΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Ί-ΟΠΟΓΡΑΦΙΚΟ ΔΙΑΓΡΑΜΜΑ 



α πο τον. 
και κ$|ρι5σεται αναδασωτέα, 


Τ -X- -.'ΛΤ7 ί·"·- . 

Εμβαδού. 7.£.ΒίΡ.ΰ..£.Τμ:^ . 


ΚΛΙΜΑΚΑ 1 ΟΟ 




, Κ. 'ψζρ 


ΑΠΟΣΠΑΣΜΑ ΧΑΡΤΟΥ Γ. 
Αριθ. Πινακίσας:.£^/.£/.£.... 
στο οποίο φαίνεται η θέση - 
αναδασωτέας έκτασης. 


1:5000 



(±7ϊβ σίΐοζ/ο ,ν Ποιίΐ ΜΐίύΙιί 

τμ/ψατα· Α',β'Γ' άανκίϊ ΜφΜ/ 

Α \Ί>€! ' Γ 

Ύί/1ΐμ*ϊ 1 / 1;€οο ο )(-(μ 

V)- ΤΓ ίΙ,Τον 

γ>ψ4& $β Ρ^"Λ^ ί /1 £ ΰ ^ 

εΟα α [α\ψ , (/θ’θ Αροερφ/ 6')ιΐ Α/Ί .^(/ρχι/ν. 


%(.,./..£./200 ΐ. 

Ο 


Ανήκει ονοπόστκ· 
Ατνίφίκη του Γ-· 


ΘΕΩΡΗΘΗΚΕ 




ΑΝί ΏΝΟίΤϋΥ ή0£ΛΝίΩΝίΟ? 
ΛΑ Σ£«?ΟΝΟΧ 


^ ΠΕΙΡΑΙΑΣ Α&..Ι ..?.../200 
ο ΔΑΣΑΡΧΗΣ 





)ΐ«ταμ(δης' 

-Δα^κίλό γος.- , 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




























































